open-index/open-wikipedia-markdown huggingface dataset:
IPhone 12

Τα **iPhone 12** και **iPhone 12 Mini** είναι έξυπνα τηλέφωνα της Apple Inc. Είναι τα iPhone 14ης γενιάς με τη χαμηλότερη τιμή, που διαδέχτηκαν το iPhone 11. Παρουσιάστηκαν σε μία παρουσίαση της Apple στο Apple Park στο Κουπερτίνο της Καλιφόρνιας στις 13 Οκτωβρίου 2020, μαζί με τις κορυφαίες ναυαρχίδες iPhone 12 Pro και iPhone 12 Pro Max. Οι προπαραγγελίες για το iPhone 12 ξεκίνησαν στις 16 Οκτωβρίου 2020 και το τηλέφωνο έγινε διαθέσιμο στις περισσότερες χώρες στις 23 Οκτωβρίου 2020, ενώ οι προπαραγγελίες για το iPhone 12 Mini ξεκίνησαν στις 6 Νοεμβρίου 2020 και το τηλέφωνο έγινε διαθέσιμο τον Νοέμβριο 13, 2020.

Οι κυριότερες διαφορές από το iPhone 11 είναι η προσθήκη Super Retina XDR OLED οθόνης σε αντίθεση με την IPS LCD με οπίσθιο φωτισμό Liquid Retina στο iPhone 11 και XR, η υποστήριξη 5G, η υποστήριξη MagSafe, ο Apple A14 Bionic (SoC) και το βίντεο υψηλής δυναμικής εμβέλειας Dolby Vision 4K έως 30 fps. Τα iPhone 12 και iPhone 12 Mini, όπως το iPhone 12 Pro και το iPhone 12 Pro Max, είναι τα πρώτα μοντέλα iPhone από την Apple που δεν περιλαμβάνουν πλέον φορτιστή και ακουστικά EarPods που βρέθηκαν σε προηγούμενα μοντέλα iPhone. Ωστόσο, εξακολουθεί να περιλαμβάνεται ένα καλώδιο USB-C σε Lightning, αυτή η αλλαγή εφαρμόστηκε σίγα σιγά και σε άλλα μοντέλα iPhone που πωλήθηκαν από την Apple, όπως το iPhone 11 και το iPhone SE δεύτερης γενιάς.

Τα δύο τηλέφωνα έρχονται σε μαύρο, άσπρο, μπλε, κόκκινο, πράσινο και, μετά τον Απρίλιο του 2021, σε μωβ.

## Χαρακτηριστικά

### Οθόνη
Τα δύο τηλέφωνα περιέχουν οθόνες (5,4 ίντσες και 6,1 ίντσες αντίστοιχα). Η φωτεινότητές τους φτάνουν έως τα 625 nits, όπως στο iPhone 11.

### Μπαταρία
Το iPhone 12 έχει μπαταρία χωρητικότητας 2815 mAh, μικρότερη από αυτή του iPhone 11. Το Mini έχει μία χωρητικότητας 2227 mAh, ακόμα μικρότερη.

### Επεξεργαστής
Και τα δύο κινητά τηλέφωνα έχουν τον επεξεργαστή Apple A14 Bionic. Η συχνότητά του είναι στα 2.99GHz.  

### Κάμερες
Τα δύο τηλέφωνα περιλαμβάνουν δύο πίσω φακούς των 12MP: ευρυγώνιο και υπερευρυγώνιο.

Και οι δύο φακοί υποστηρίζουν πλέον Night Mode σε υψηλή ανάλυση. Επίσης, η λειτουργία πορτραίτου έχει λάβει αρκετές βελτιώσεις.

Τα τηλέφωνα περιλαμβάνουν και την ίδια μπροστινή κάμερα, που είναι και αυτή 12MP με διάφραγμα f/2.2. Μία σημαντική διαφορά από το iPhone 11, είναι ότι προστέθηκε Night Mode.

### Λογισμικό
Τα τηλέφωνα «τρέχουν» iOS 14, αλλά μπορούν να λάβουν ενημέρωση σε iOS 15. 

## Παραπομπές

## Δείτε επίσης
* iPhone 11
* iOS

Κατηγορία:IOS (Apple)
Κατηγορία:IPhone
Χάνα Πονίτσκα

Η **Χάνα Πονίτσκα** (15 Ιουλίου 1922 Halič, Τσεχοσλοβακία - 21 Αυγούστου 2007 Μπάνσκα Μπίστριτσα, Σλοβακία) ήταν Σλοβάκα συγγραφέας και πρώην αντικομμουνίστρια αντιφρονούσα. Αντιτάχθηκε στην κομμουνιστική κυβέρνηση της πρώην Τσεχοσλοβακίας .

Η Πονίτσκα υπέγραψε τον Χάρτη 77 του μανιφέστου για τα ανθρώπινα δικαιώματα το 1977.

Ο Χάρτης 77 εμπνεύστηκε από τον Βάτσλαβ Χάβελ, Τσέχο αντιφρονούντα και θεατρικό συγγραφέα που αργότερα έγινε πρόεδρος της Τσεχικής Δημοκρατίας μετά τη διάλυση της Τσεχοσλοβακίας.

Η Πονίτσκα συνελήφθη τον Αύγουστο του 1989 για τον εορτασμό της επετείου της διάλυσης του δημοκρατικού κινήματος της Τσεχοσλοβακίας από το Σύμφωνο της Βαρσοβίας το 1968. Απελευθερώθηκε από τη φυλακή τρεις μήνες αργότερα.

Η Πονίτσκα βοήθησε στην ίδρυση του Χριστιανοδημοκρατικού Κινήματος, ενός μεγάλου σλοβακικού πολιτικού κόμματος, μετά την κατάρρευση του κομμουνισμού στην Τσεχοσλοβακία στα τέλη του 1989.

Η Χάνα Πονίτσκα, 85 ετών, πέθανε στη Μπάνσκα Μπίστριτσα της Σλοβακίας στις 21 Αυγούστου 2007, την 39η επέτειο της εισβολής στην Τσεχοσλοβακία. Ο εκπρόσωπος του Χριστιανοδημοκρατικού Κινήματος, Μάρτιν Κράιτκοβιτς, δεν έδωσε αιτία θανάτου. Η Πονίτσκα θάφτηκε στο Halič, το χωριό της που βρίσκεται στη νότια Σλοβακία.

## Παραπομπές


## Εξωτερικοί σύνδεσμοι
* Le Monde:Hana Ponická obituary (French)
* International Herald Tribune: Slovak writer, former anti-communist dissident, dies at the age 85

 
Κατηγορία:Δημοσιογράφοι του 20ού αιώνα
Πανδημία COVID-19 στις ΗΠΑ

Η Πανδημία COVID-19 προκλήθηκε από τον Κορονοϊό SARS-CoV-2 ο οποίος εξαπλώθηκε και στις ΗΠΑ. Ο πρώτος θάνατος με επιβεβαιωμένο θετικό τεστ έλαβε χώρα στις 6 Φεβρουαρίου του 2020 στην κομητεία Σάντα Κλάρα  της Καλιφόρνια. Η στάση του προέδρου Τραμπ ήταν σε γενικές γραμμές κατά της εφαρμογής αυστηρών μέτρων, υπήρξαν ωστόσο συχνές αποκλίσεις λόγω αποφάσεων τόσο της κεντρικής όσο και των τοπικών κυβερνήσεων. Αν και συχνά οι ΗΠΑ αναφέρονται στα ΜΜΕ ως η χώρα με τον μεγαλύτερο αριθμό περιπτώσεων ή θανάτων, πρέπει να σημειωθεί, ότι αυτό οφείλεται κυρίως στο μέγεθος του πληθυσμού της χώρας καθώς επίσης και κατά μέρος στην αριθμό των τεστ που πραγματοποιούνται. Αναλογικά (σε σχέση με το σύνολο του πληθυσμού) από πλευράς θανάτων και για χώρες με πληθυσμό μεγαλύτερο των 500000 οι ΗΠΑ κυμαίνονται μεταξύ 8ης και 11ης θέσης.

## Μέτρα κατά της επέκτασης της επιδημίας
Όπως και σε πολλά άλλα κράτη του κόσμου υπήρξαν και στις ΗΠΑ εκτεταμένες απαγορεύσεις και περιορισμοί των συνταγματικών δικαιωμάτων με σκοπό τον περιορισμό της εξάπλωσης του ϊού. Υπήρξαν απαγορεύσεις ταξιδιών, μα και περιορισμοί της κυκλοφορίας. Ο πρωην πρόεδρος των ΗΠΑ προέβει κάποιες φορές σε δηλώσεις που θα μπορούσαν να επιφέρουν σύγχυση, όπως για παράδειγμα η ολότελα λάθος και μάλιστα επικίνδυνη για την υγεία πληροφορία ότι η ένεση απολυμαντικών θα μπορούσε να βοηθήσει κατά της νόσου.

## Εξέλιξη της επιδημίας
Στα διαγράμματα που ακολουθούν μπορούμε να διαπιστώσουμε την εξέλιξη της επιδημίας. Το πρώτο κύμα θανάτων με επιβεβαιωμένο θετικό τεστ για τον ϊό ξεκίνησε κατά τις αρχές Μαρτίου. Το κύμα εξελίχθηκε σχετικά γρήγορα και έφτασε την αιχμή του κατά τα μέσα Απριλίου. Όπως μπορούμε να δούμε στο διάγραμμα για τον συνολικό αριθμό θανάτων το κύμα ήταν σχετικά μέτριο.

Το δεύτερο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα μέσα Ιουνίου του 2020. Το κύμα εξελίχθηκε σχετικά πιο αργά και έφτασε την αιχμή του κατά τον αυγουστο. Όπως μπορούμε να δούμε στο διάγραμμα για τον συνολικό αριθμό θανάτων το θερινό (για τις ΗΠΑ) αυτό κύμα ήταν σχετικά ήπιο.

Το τρίτο κύμα θανάτων με επιβεβαιωμένο θετικό τεστ για τον ϊό ξεκίνησε τον Οκτώβριο του 2020. Το κύμα εξελίχθηκε σχετικά επίσης αργά και έφτασε την αιχμή του κατά τις αρχές του 2021. Όπως μπορούμε να δούμε στο διάγραμμα για τον συνολικό αριθμό θανάτων το κύμα αυτό ήταν το πιο έντονο.

### Θάνατοι με επιβεβαιωμένο θετικό τεστ
Στα ακόλουθα διαγράμματα βλέπουμε τους θανάτους αθροιστικά και ανά μέρα

### Κατανομή των θανάτων ανά ηλικία και φύλο

Στα ακόλουθα διαγράμματα βλέπουμε την κατανομή ανά ηλικία και φύλο.

## Παραπομπές

ΗΠΑ
Μίνκα Γκόβεκαρ

Η **Μίνκα Γκόβεκαρ** (28 Οκτωβρίου 1874 - 10 Απριλίου 1950) ήταν Σλοβένα δασκάλα, μεταφράστρια και αγωνίστρια για τα δικαιώματα των γυναικών.

Γεννήθηκε στο Τρεμπίν το 1874. Ολοκληρώνοντας την εκπαίδευσή της στη Λουμπλιάνα από το 1889 έως το 1893, απέκτησε τα προσόντα ως δασκάλα το 1895 και παντρεύτηκε το 1897.

Το 1926 η Γκόβεκαρ επιμελήθηκε το *Slovenska žena* (Σλοβένα γυναίκα), μία συλλογή άρθρων για τις γυναίκες σε διάφορες περιόδους της ιστορίας της Σλοβενίας και διαφορετικά δημιουργικά επαγγέλματα:

Στη δική της συνεισφορά στη συλλογή, ένα δοκίμιο για γυναίκες συγγραφείς,  η Γκόβενκαρ παρείχε πληροφορίες για τις Φάνυ Χάουσμαν, Jospina Turnograjska, Lujica Pesjak, Pavlina Pajkova, Marica Nadlisek-Bartol, Marica II Strnad Cizarljeva και Zofka Kveder-Demetrovic. 

## Παραπομπές


## Εργα
* *Dobra kuharica* (The Good Cook), 1903
* *Dobra gospodinja* (Η καλή νοικοκυρά), 1908
* *Slovenska žena* (Σλοβένα γυναίκα), Λουμπλιάνα, 1926

Κατηγορία:Σλοβένοι μεταφραστές
Χριστίνα Πουλίτση

Η **Χριστίνα Πουλίτση** είναι Ελληνίδα λυρική τραγουδίστρια, χαρακτηρισμένη ως κολορατούρα σοπράνο.

## Βιογραφία
Η Χριστίνα Πουλίτση γεννήθηκε στην Αθήνα. Σπούδασε μουσικολογία και μουσική θεωρία στο Εθνικό και Καποδιστριακό Πανεπιστήμιο Αθηνών. Στη συνέχεια σπούδασε στο Βερολίνο ως υπότροφος του Ελληνικού Συλλόγου «Μαρία Κάλλας» στο Πανεπιστήμιο των Τεχνών.

Το 2009 έκανε το ντεμπούτο της ως *Ισαμπέλα* στην όπερα του Τζοακίνο Ροσσίνι, Ευτυχισμένη εξαπάτηση, στην Εθνική Λυρική Σκηνή. Από τότε έχει συνεργαστεί με τον οργανισμό πολλάκις. Οι προηγούμενοι ρόλοι της περιλαμβάνουν τον ρόλο της Μουζέτα στην όπερα Λα Μποέμ του Τζάκομο Πουτσίνι και το ρόλο της αδελφής Κονστάνς στην όπερα Διάλογοι των Καρμελιτών του Φρανσίς Πουλένκ.

Ένα χρόνο αργότερα τραγούδησε στην όπερα «Ταξίδι στο Ρέιμς» του Ροσσίνι ως μέρος του Φεστιβάλ Όπερας Ροσσίνι. Ο πιο γνωστός ρόλος της είναι αυτός της βασίλισσας της νύχτας στην όπερα του Βόλφγκανγκ Αμαντέους Μότσαρτ, Ο Μαγικός Αυλός.

Τον Αύγουστο του 2014 ήταν φιναλίστ στον Παγκόσμιο Διαγωνισμό Όπερας. Την ίδια χρονιά ψηφίστηκε ως η καλύτερη νεαρή τραγουδίστρια της χρονιάς.

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Σελίδα στην Operabase

Κατηγορία:Ελληνίδες υψίφωνοι
Πανδημία COVID-19 στο Ηνωμένο Βασίλειο

Η Πανδημία COVID-19 προκλήθηκε από τον Κορονοϊό SARS-CoV-2 ο οποίος εξαπλώθηκε και στο Ηνωμένο Βασίλειο από τις 31 Ιανουαρίου του 2020, όταν διαπιστώθηκε για πρώτη φορά θετικό τεστ σε ένα ζευγάρι στο Υόρκ. Όπως στα περισοότερα κράτη-μέλη της Ευρωπαϊκής Ένωσης έτσι και στη Βρετανία υπήρξαν εκτεταμένες απαγορεύσεις και περιορισμοί των συνταγματικών δικαιωμάτων με σκοπό τον περιορισμό της εξάπλωσης του ϊού αν και η αρχική ιδέα ήταν η ανάπτυξη ανοσίας αγέλης.

## Μέτρα κατά της επέκτασης της επιδημίας

## Εξέλιξη της επιδημίας
Στα διαγράμματα που ακολουθούν μπορούμε να διαπιστώσουμε την εξέλιξη της επιδημίας. Το πρώτο κύμα θανάτων με επιβεβαιωμένο θετικό τεστ για τον ϊό ξεκίνησε κατά τα μέσα Μαρτίου. Το κύμα εξελίχθηκε σχετικά γρήγορα και έφτασε την αιχμή του κατά τα μέσα Απριλίου. Όπως μπορούμε να δούμε στο διάγραμμα για τον συνολικό αριθμό θανάτων το κύμα αυτό ήταν μέτριο ως δριμύ.

Το δεύτερο δριμύτερο κύμα θανάτων με επιβεβαιωμένο θετικό τεστ για τον ϊό ξεκίνησε κατά τις αρχές Οκτωβρίου του 2020. Το κύμα εξελίχθηκε πιο αργά και έφτασε την αιχμή του κατά τα μέσα του Φλεβάρη του 2021. Όπως μπορούμε να δούμε στο διάγραμμα για τον συνολικό αριθμό θανάτων, 

### Θάνατοι με επιβεβαιωμένο θετικό τεστ
Θάνατοι με επιβεβαιωμένο θετικό τεστ αθροιστικά και ανά μέρα

## Παραπομπές

Ηνωμενο Βασιλειο
Δύμη Ροδόπης

Η **Δύμη** είναι πεδινό χωριό της Θράκης στην Περιφερειακή Ενότητα Ροδόπης.

## Γενικά
Η Δύμη βρίσκεται στη βόρεια άκρη της πεδιάδας της Κομοτηνής με υψόμετρο 140 μέτρων, σε απόσταση 26 χιλιομέτρων Α.-ΒΑ. από τον Ίασμο (έδρα του δήμου) και 7 χιλιομέτρων ΒΔ. από την Κομοτηνή. Το χωριό είναι κτισμένο στις νότιες απολήξεις του Παπίκιου όρους, στα ανατολικά περνάει ο χείμαρρος Ασπρόρεμα (Βόσβορης) και είναι η Φωλιά, νότια είναι η Πανεπιστημιούπολη Κομοτηνής, νοτιοδυτικά και δίπλα το Αγίασμα και τα Θάμνα. Οι μουσουλμάνοι κάτοικοί του ασχολούνται κυρίως με τη γεωργία και ειδικότερα, όπως τα γειτονικά χωριά, καλλιεργούν κεράσια. Η παλιά του ονομασία, επί τουρκοκρατίας, είναι *Σεντελή* και μετά την απελευθέρωση της Θράκης αναφέρεται επίσημα ως Δύμη το 1924 στο ΦΕΚ 194Α - 14/08/1924 να προσαρτάται στην τότε κοινότητα Ασωμάτου. Σύμφωνα με το Πρόγραμμα «Καλλικράτης» μαζί με τους Ασώματους, το Αγίασμα, τα Θάμνα, το Ρίζωμα και τη Φωλιά αποτελούν τη δημοτική κοινότητα Ασωμάτων που υπάγεται στη δημοτική κοινότητα Σωστού του Δήμου Ιάσμου και σύμφωνα με την απογραφή του 2011 έχει ως πληθυσμό 403 κατοίκους.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Κατάλογος των 100 μεγαλύτερων πόλεων και μητροπολιτικών περιοχών των Ηνωμένων Πολιτειών

Ο παρακάτω κατάλογος, περιέχει τον πληθυσμό των 100 μεγαλύτερων πόλεων και των 100 μεγαλύτερων μητροπολιτικών περιοχών στις '''Ηνωμένες Πολιτείες''', σύμφωνα με τις πληθυσμιακές εκτιμήσεις του 2020-2021. Οι πρωτεύουσες των πολιτειών αναγράφονται με **έντονα γράμματα**. 

## Δείτε ακόμα

* ΗΠΑ
* Πολιτείες των ΗΠΑ
* Κατάλογος πολιτειών και εδαφών των ΗΠΑ ανά πληθυσμό

Κατηγορία:Πόλεις των ΗΠΑ
Κατηγορία:Κατάλογοι που αφορούν τις Ηνωμένες Πολιτείες
Κατηγορία:Κατάλογοι σχετικά με τις πολιτείες των Ηνωμένων Πολιτειών
Κατηγορία:Δημογραφία των Ηνωμένων Πολιτειών
Λεονάρ Τιρύ

[μικρογραφία| ''Ο Αιήτης υποδέχεται το διαμελισμένο πτώμα του Άψυρτου''. Περιθώριο της [Σχολή του Φονταινεμπλώ|σχολής του Φονταινεμπλώ εκτύπωση από τον Ρενέ Μπουαβέν από έργο του Τιρύ.]]
δεξιά|μικρογραφία| Σχεδιασμός για γυναικεία μάσκα
Ο **Λεονάρ Τιρύ (Léonard Thiry** (ενεργός 1530 &#x2013; 1550), ήταν ζωγράφος και χαράκτης της Φλαμανδικής Αναγέννησης. Θεωρείται μέλος της Πρώτης Σχολής του Φονταινεμπλώ, εργαζόμενος ως βοηθός του Ρόσσο Φιορεντίνο (Rosso Fiorentino) και συνέχισε υπό τον Φραντσέσκο Πριματίτσο (Francesco Primaticcio), αλλά καμία από τις ατομικές του συνεισφορές δεν μπορεί πλέον να προσδιοριστεί. Τα σχέδιά του αναπαράγονταν ως εκτυπώσεις από τους Λεόν Νταβέν (Léon Davent), Ρενέ Μπουαβέν (René Boyvin) και άλλους, παρόλο που δεν φαίνεται να έχει επεξεργαστείι ο ίδιος καμία πλάκα εκτύπωσης. Του αποδίδονται κάποια σχέδια. 

Για μεγάλο χρονικό διάστημα πιστώθηκε από πολλούς με τις τυπωμένες πλάκες που έφεραν τα αρχικά "LD" (υποτίθεται ότι σημαίνει "Léonard [de] Deventer"), οι οποίες σήμερα αναγνωρίζονται ως δημιουργίες του Léon Davent.

## Βιογραφία
Γεννήθηκε στο Ντέβεντερ (Deventer) και εκπαιδεύτηκε στην Αμβέρσα ως χαράκτης και ζωγράφος. Εργάστηκε στο Παρίσι με τον Δάσκαλο των *Médaillons Historiques*  Καταγράφεται στη Ρώμη το 1530, στην Αμβέρσα το 1533 και στο Φονταινεμπλώ από το 1535 και ύστερα.  Απεβίωσε στην Αμβέρσα.

## Δείτε επίσης
*Κατάλογος Φλαμανδών ζωγράφων

## Παραπομπές


## Πηγές

* Henri Zerner. "Thiry, Léonard", Grove Art Online. Oxford Art Online. Oxford University Press, accessed January 9, 2017, απαιτείται συνδρομή

## Περαιτέρω ανάγνωση

* N. Dacos, 'Léonard Thiry de Belges, peintre excellent. I. De Bruxelles à Fontainebleau en passant par Rome', Gazette des Beaux-Arts, 138 (1996), mei-juni, pp. 199-212, 'II. De Fontainebleau à Bruxelles', Gazette des Beaux-Arts 138 (1996), juillet-août, pp. 21-36

## Εξωτερικοί σύνδεσμοι

* 85 επισκέψεις αναζήτησης από το Βρετανικό Μουσείο
* Léonard Thiry στο Artnet (some dubious "attributions)

Κατηγορία:Φλαμανδοί χαράκτες
Κατηγορία:Φλαμανδοί ζωγράφοι
Γιαν Μπατίστ ντε Βελ

Ο **Γιαν Μπατίστ ντε Βελ**  (Jan Baptist de Wael ή Jan Baptist de Wael the Younger, 1632 - μετά το 1669) ήταν Φλαμανδός ζωγράφος και χαράκτης, ο οποίος δραστηριοποιήθηκε κυρίως στην Ιταλία.

## Βίος
μικρογραφία|280x280εσ| Ο άσωτος υιος
Ο Γιαν Μπατίστ ντε Βελ  γεννήθηκε σε οικογένεια ζωγράφων στην Αμβέρσα . Ο παππούς του ήταν ο ζωγράφος Γιαν ντε Βελ Ι, ο οποίος είχε συμπεριληφθεί από τον Άντονι βαν Ντάικ στην «εικονογραφία» του (Icones Principum Virorum), μια συλλογή πορτρέτων κορυφαίων προσωπικοτήτων στην εποχή του. Ο πατέρας του Γιαν Μπατίστ  ήταν ο Λούκας ντε Βελ .  Ο Λούκας δεν ήταν μόνο ζωγράφος και χαράκτης, αλλά και έμπορος ειδών τέχνης και πολυτελείας και είχε περάσει χρόνια στην Ιταλία, ιδίως στη Γένοβα, με τον αδερφό του Κορνέλις ντε Βελ . Ο Γιαν Μπατίστ επέστρεψε στην Αμβέρσα και οι Λούκας και Κορνέλις, που παρέμειναν στη Γένοβα, δημιούργησαν μια κερδοφόρα εμπορική επιχείρηση με είδη τέχνης και πολυτελείας μεταξύ Ιταλίας και Φλάνδρας. Στη Γένοβα το εργαστήριο του Κορνέλις ήταν το κέντρο της ομάδας φλαμανδών καλλιτεχνών που κατοικούσαν ή πέρασαν από την πόλη. Ο Κορνέλις τους βοήθησε στην ένταξή τους στην τοπική κοινωνία, έκανε σχετικές συστάσεις στους πελάτες και διατύπωσε κανόνες ανταγωνισμού. Όταν ο Άντονι βαν Ντάικ επισκέφθηκε τη Γένοβα, είχε διαμείνει με τους αδελφούς ντε Βελ και ο Κορνέλις ήταν ένας από τους στενότερους συνεργάτες του στην πόλη. 

Ο Γιαν Μπατίστ ντε Βελ ταξίδεψε στη Γένοβα το 1642 όπου έγινε μαθητής του θείου του Κορνέλις. Όταν ο θείος του μετακόμισε στη Ρώμη γύρω στο έτος 1656 για να αποφύγει το ξέσπασμα της πανώλους στη Γένοβα, ο Γιαν Μπατίστ πιθανώς τον ακολούθησε καθώς αργότερα καταγράφηκε ως κάτοικος της Ρώμης.   Εδώ, σύμφωνα με πληροφορίες, μετακόμισε στον κύκλο των *Bentvueghels*, μιας ένωση κυρίως Ολλανδών και Φλαμανδών καλλιτεχνών που εργάζονται στη Ρώμη. 

Η ακριβής ημερομηνία και ο τόπος του θανάτου του δεν είναι γνωστά.

## Έργο
μικρογραφία|280x280εσ| Ο αυλητής
Ο Γιαν Μπατίστ ντε Βελ είναι γνωστός ως επί το πλείστον για τις θρησκευτικές και ρωπογραφικές εκτυπώσεις χαρακτικών.  Πολλά από τα θρησκευτικά έργα δημιουργήθηκαν σύμφωνα με σχέδια του θείου του Κορνέλις. 

Ο μόνος γνωστός πίνακας που αποδίδεται σε αυτόν είναι αυτός της *Παναγίας και της Αγίας Ροζαλίας του Παλέρμο που* σήμερα βρίσκεται σε ιδιωτική συλλογή στην Ισπανία. Αυτό το έργο εμφανίζει την επιρροή του Πέτερ Πάουλ Ρούμπενς καθώς και ιταλικές επιρροές. 

Το Ρέικσμουζέουμ και το Βρετανικό Μουσείο διαθέτουν αρκετά  από τα χαρακτικά του.  

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
* 

Κατηγορία:Φλαμανδοί χαράκτες
Κατηγορία:Φλαμανδοί ζωγράφοι
Νίρεγκχαζα

Η **Νιρέγκχαζα** ( [ˈɲiːrɛchaːzɒ], , γίντις: נירעדהאז, *Niredhaz*) είναι πόλη στη βορειοανατολική Ουγγαρία και διοικητικό κέντρο της περιφέρειας Σάμπολτς-Σάτμαρ-Μπέρεγκ. Το 2014 είχε 118.164 κατοίκους, η έβδομη μεγαλύτερη πόλη της Ουγγαρίας.

## Γεωγραφία
Η πόλη βρίσκεται 270 χιλιόμετρα βορειοανατολικά της Βουδαπέστης, 50 χιλιόμετρα βόρεια του Ντέμπρετσεν και 70 χιλιόμετρα ανατολικά του Μίσκολτς. Σε απόσταση περίπου 50 χιλιομέτρων από τη πόλη βρίσκονται τα σύνορα της Ουγγαρίας με την Ουκρανία και τη Ρουμανία. 

Η πόλη συνδέεται οδικώς και σιδηροδρομικώς με το Ντέμπρετσεν, το Μίσκολτς και το Τσοπ στην Ουκρανία, αλλά και με διάφορες άλλες περιοχές. Με το τρένο ένας επιβάτης θα φτάσει από τη Νιρέγκχαζα στη Βουδαπέστη σε 3-4 ώρες.

## Ιστορία
Η πρώτη γραπτή αναφορά στη Νιρέγκχαζα χρονολογείται από το 1209. Σε αυτή την αναφορά η πόλη παρουσιάζεται με το όνομα Νιρ ( — σημύδα). Σε γραπτό κείμενο του 1326 αναφέρεται ότι το χωριό είχε μια εκκλησία, απ'όπου προέρχεται το δεύτερο συνθετικό του ονόματος της πόλης ( — εκκλησία). Στα μέσα του 15ου αιώνα, ο οικισμός αριθμούσε περίπου 400 κατοίκους. Τον 16ο αιώνα, η πόλη καταστράφηκε από τους Τούρκους και εγκαταλείφθηκε. Στα μέσα του 17ου αιώνα νέοι κάτοικοι κατέφθασαν στην πόλη. 

Τον 18ο αιώνα, ο πληθυσμός της πόλης αυξήθηκε σημαντικά, κυρίως λόγω της μετανάστευσης Σλοβάκων αποικιστών από την περιοχή της Μπεκετσάμπα στην πόλη. Το 1786, η Νιρέγκχαζα είχε ήδη 7.500 κατοίκους. Στις αρχές του 19ου αιώνα, η πόλη είχε πλουτίσει αρκετά ώστε να ανεξαρτητοποιηθεί από τους φεουδάρχες της, τις οικογένειες Ντεσιούφι και Κάρολι. Τον 19ο αιώνα χτίστηκε ένας μεγάλος αριθμός κτιρίων στην πόλη, μεταξύ άλλων ένα δημαρχείο, ένα νοσοκομείο, διάφορα σχολεία και ένα εστιατόριο στη λίμνη Σόστο (= αλμυρή λίμνη).

Στο τέλος του Πρώτου Παγκοσμίου Πολέμου, η Νιρέγκχαζα κατελήφθη από τα ρουμανικά στρατεύματα για δέκα μήνες. Κατά τη μεταπολεμική αλλαγή των συνόρων, η πόλη παρέμεινε στην Ουγγαρία. Κατά τη διάρκεια του Β΄ Παγκοσμίου Πολέμου, μέρος των κτιρίων της πόλης καταστράφηκε και ένα σημαντικό μέρος της εβραϊκής κοινότητας της πόλης σκοτώθηκε και 6.000 Εβραίοι της πόλης απελάθηκαν στο Άουσβιτς. Μετά το τέλος του πολέμου 2.000 κάτοικοι εστάλησαν σε ρωσικά στρατόπεδα εργασίας.

## Αξιοθέατα και πολιτισμός
Στα προάστια της πόλης, υπάρχει η λίμνη Σοστογκιόγκιφύρντου (), περισσότερο γνωστή στους ντόπιους ως Σόστο. Η λίμνη δεν παγώνει και η θερμοκρασία του νερού είναι περίπου 26 ° C. 

Παραδοσιακά, στην πόλη ζούσε μια μεγάλη μειονότητα ελληνοκαθολικών, δηλαδή καθολικών που εφαρμόζουν το βυζαντινό εκκλησιαστικό τελετουργικό. Η πόλη διαθέτει ένα Μουσείο Ανατολικής Θρησκευτικής Τέχνης, το οποίο εμφανίζει πολλές ελληνοκαθολικές εικόνες και ιερά αντικείμενα του 17ου-18ου αιώνα. 

Η πόλη φιλοξενεί πολλά μουσικά φεστιβάλ.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ουγγαρίας
Νέγρα (πίνακας ζωγραφικής)

Η ***Νέγρα*** (πολωνικά: *Murzynka*) είναι ελαιογραφία του 1884 από την Πολωνή καλλιτέχνιδα Άννα Μπιλίνσκα-Μποχντανοβίτσα. Ο πίνακας κλάπηκε από το Εθνικό Μουσείο της Βαρσοβίας κατά τη διάρκεια του Β΄ Παγκοσμίου Πολέμου και παρέμεινε χαμένος μέχρι να ανακτηθεί και να επιστραφεί το 2012.

## Περιγραφή
Το έργο ζωγραφίστηκε στο Παρίσι, ενώ η καλλιτέχνιδα μελετούσε υπό τον Τονί Ρομπέρ-Φλορί στην Ιουλιανή Ακαδημία. Μπορεί να πήρε έμπνευση από την *Προσωπογραφία της Μαντελέν* που δημιουργήθηκε το 1800 από την Μαρί-Γκιγιεμίν Μπενουά.

Ο πίνακας είναι μία ρεαλιστική προσωπογραφία μισού μήκους μιας μαύρης γυναίκας, που φαίνεται από τη μέση και πάνω, ντυμένη με μια λευκή ρόμπα που έχει γλιστρήσει από έναν ώμο για να εκθέσει το αριστερό στήθος. Φορά ένα χρυσό κολιέ, χρυσά σκουλαρίκια και ένα κόκκινο μαντήλι και κρατά μια ιαπωνική βεντάλια με πράσινο ύφασμα στα δεξιά της. Ο καθίμενη μπορεί να ήταν ένα μοντέλο ζωής που τέθηκε σε μια σκηνή. Φαίνεται από κάτω, σε στενό πλαίσιο με απλό ανοιχτό φόντο, κοιτάζοντας πίσω από το κεφάλι του θεατή, με μια άβολη έκφραση: ίσως αυτοσυνειδητότητας ή αμηχανίας. Το χρώμα εφαρμόζεται λεπτό, αλλά το έργο έχει τελειώσει με επαρκές χρώμα, σε ακαδημαϊκό στιλ. Αυτός ο τύπος ζωγραφικής ενός εξωτικού προσώπου ήταν δημοφιλής στα τέλη του 19ου αιώνα. Ο καμβάς είναι εμφανώς υπογεγραμμένος και χρονολογείται στην επάνω δεξιά γωνία, «Anna Bilińska/- Paryż 1884 -».

## Ιστορία
Ο πίνακας εκτέθηκε στο Παρίσι και στο Λονδίνο το 1888 και πιθανότατα μεταφέρθηκε στην Πολωνία μετά το θάνατο της καλλιτέχνιδος το 1893 από τον άντρα της, τον ιατρό Αντόνι Μποχντανόβιτς. Αγοράστηκε από τον Πολωνό συλλέκτη τέχνης Ντομίνικ Βίτκε-Γεζέφσκι πριν από το 1916. Εξέθεσε τον καμβά με την υπόλοιπη συλλογή του στο Εθνικό Μουσείο της Βαρσοβίας το 1933. Το 1939, ο πίνακας αγοράστηκε από το Εθνικό Μουσείο για 700 ζλότι (περίπου  ισοδύναμα με 2.500 $ το 2019). Ο πίνακας είχε κλαπεί υπό άγνωστες συνθήκες κάποια στιγμή κατά τη διάρκεια του Β΄ Παγκοσμίου Πολέμου και αναζητήθηκε από την Πολωνία μετά το 1945. Ο πίνακας επανεμφανίστηκε το 2011 όταν τέθηκε σε δημοπρασία στη Villa Grisebach στη Γερμανία. Αγοράστηκε για την Πολωνία χάρη στην προσπάθεια του πολωνικού Υπουργείου Πολιτισμού και Εθνικής Κληρονομιάς και την υποστήριξη του Ιδρύματος Λεόπολντ Στανίσουαφ Κρόνενμπεργκ της Bank Handlowy. Από το 2012, ο πίνακας εμφανίζεται για άλλη μια φορά στο Εθνικό Μουσείο της Βαρσοβίας.

## Δείτε επίσης
* Λεηλασία στη Πολωνία κατά τον Β΄ Παγκόσμιο Πόλεμο

## Παραπομπές


Κατηγορία:Ζωγραφική στην Πολωνία
Κατηγορία:Προσωπογραφίες γυναικών
Κατηγορία:Κλεμμένα έργα τέχνης
Κατηγορία:Πίνακες ζωγραφικής στη συλλογή του Εθνικού Μουσείου της Βαρσοβίας
Αγίασμα Ροδόπης

Το **Αγίασμα** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - ιστορία
Το Αγίασμα βρίσκεται στα βόρεια της πεδιάδας της Κομοτηνής με υψόμετρο 100 μέτρων, σε απόσταση περίπου 7 χιλιομέτρων ΒΔ. από το κέντρο της πόλης και 25 χιλιομέτρων Α.-ΒΑ. από τον Ίασμο (έδρα του δήμου). Το χωριό είναι κτισμένο στις νότιες απολήξεις του Παπίκιου όρους, βόρεια από την Πανεπιστημιούπολη Κομοτηνής, δίπλα και ανάμεσα στα Θάμνα (ΝΔ.) και τη Δύμη (ΒΑ.). Οι κάτοικοί  του είναι μουσουλμάνοι οι οποίοι ασχολούνται κυρίως με τη γεωργία και ειδικότερα, όπως τα γειτονικά χωριά, καλλιεργούν κεράσια. Αξιοθέατο θεωρείται το  παλιό κοινοτικό κατάστημα το οποίο αποτελεί ενδιαφέρον δείγμα νεοκλασικού κτιρίου με ειδική χρήση και από το 2000 έχει χαρακτηριστεί ως ιστορικό διατηρητέο μνημείο και έργο τέχνης που χρειάζεται ειδική κρατική προστασία.

Μετά τη Μικρασιατική Καταστροφή και την ανταλλαγή πληθυσμών της συνθήκης της Λωζάνης εγκαταστάθηκαν στην περιοχή πολλοί Έλληνες πρόσφυγες. Λίγο πριν υπογραφεί η συνθήκη της Λωζάνης και ενὠ είχαν ήδη ξεκινήσει οι ανταλλαγές πληθυσμών που προέβλεπε, έγινε επίσημη ελληνική στατιστική στις 7 Ιουνίου 1923, οπότε καταγράφηκαν 452 κάτοικοι. Από αυτούς οι 330 ήταν χριστιανοί (εκ των οποίων οι 172 ήταν παλαιοί κάτοικοι και οι 158 ήταν πρόσφυγες) και οι 122 μουσουλμάνοι. Το χωριό αναφέρεται επίσημα, μετά την απελευθέρωση της Θράκης, το 1924 στο ΦΕΚ 194Α - 14/08/1924 να προσαρτάται στην τότε κοινότητα Ασωμάτου ενώ το 1928 με το ΦΕΚ 266Α - 17/12/1928 ορίστηκε έδρα της κοινότητας. Σύμφωνα με το Πρόγραμμα «Καλλικράτης» μαζί με τους Ασώματους, τα Θάμνα, τη Δύμη, το Ρίζωμα και τη Φωλιά αποτελούν τη δημοτική κοινότητα Ασωμάτων που υπάγεται στη δημοτική κοινότητα Σωστού του Δήμου Ιάσμου και σύμφωνα με την απογραφή του 2011 έχει πληθυσμό 326 κατοίκους.
## Πληθυσμός

## Παραπομπές

## Πηγές

* Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)

Κατηγορία:Χωριά της περιφερειακής ενότητας Ροδόπης
Κατηγορία:Δήμος Ιάσμου
Κύπελλο Β΄ κατηγορίας πετοσφαίρισης ανδρών Κύπρου 2017-18

Στο **Κύπελλο Β΄ κατηγορίας 2017-18** συμμετείχαν οι έξι ομάδες της Β΄ κατηγορία 2017-18. Νικήτρια ήταν η Ολυμπιάδα Νεάπολης.

## Σύστημα διεξαγωγής
Στην προημιτελική φάση οι τέσσερις από τις έξι ομάδες κληρώθηκαν τυχαία μεταξύ τους σε δύο ζευγάρια και έδωσαν μονούς αγώνες στην έδρα της ομάδας που είχε κληρωθεί ως γηπεδούχος. Οι δύο νικήτριες προκρίθηκαν στην ημιτελική φάση. Στην ημιτελική φάση οι δύο ομάδες που προκρίθηκαν και οι δύο που πέρασαν χωρίς αγώνες κληρώθηκαν τυχαία μεταξύ τους και τα δύο ζευγάρια έδωσαν μονούς αγώνες στην έδρα της ομάδας που είχε κληρωθεί ως γηπεδούχος, με τις δύο νικήτριες να προκρίνονται στον τελικό. 

Ο τελικός ήταν μονός και διεξήχθη σε ουδέτερη έδρα.

## Προημιτελικά
Στην προημιτελική φάση έγιναν μονοί αγώνες.




## Ημιτελικά
Στην ημιτελική φάση έγιναν μονοί αγώνες.




## Τελικός
Στον τελικό προκρίθηκαν η Ολυμπιάδα Νεάπολης και o Εθνικός Λατσιών. Το παιχνίδι διεξήχθη στις 25 Απριλίου 2018 στο Αθλητικό Κέντρο της Ανόρθωσης (ΑΤΙ) στη Λευκωσία. Νικήτρια ήταν η Ολυμπιάδα Νεάπολης με σκορ 3-0 σετ (25-20, 25-23, 25-18).

## Παραπομπές


## Πηγές
*

Κατηγορία:Κύπελλο Β΄ κατηγορίας Κύπρου (πετοσφαίριση ανδρών)
Κατηγορία:Πετοσφαίριση το 2017
Κατηγορία:Πετοσφαίριση το 2018
Γιουζέφα Γιοτέικο

Η **Γιουζέφα Γιοτέικο** (πολωνικά: *Józefa Joteyko*) (29 Ιανουαρίου 1866 - 24 Απριλίου 1928) ήταν Πολωνή φυσιολόγος, ψυχολόγος, παιδαγωγός και ερευνήτρια. Αφού ολοκλήρωσε τις προπτυχιακές της σπουδές στο Πανεπιστήμιο της Γενεύης, εισήλθε στην ιατρική σχολή στο Ελεύθερο Πανεπιστήμιο των Βρυξελλών και ολοκλήρωσε το Διδακτορικό στην Ιατρική το 1896 στο Πανεπιστήμιο του Παρισιού. Άνοιξε ιατρείο πρακτικής στη Γαλλία, αλλά δύο χρόνια αργότερα αποφάσισε ότι προτιμούσε την έρευνα και επέστρεψε στις Βρυξέλλες. Λειτουργώντας ως βοηθός στο Ινστιτούτο Φυσιολογίας του Σολβέ, δίδαξε και διεξήγαγε έρευνα για την μυϊκή κόπωση και την εξάντληση του κεντρικού νευρικού συστήματος.

Με την πεποίθηση ότι η επιστήμη θα μπορούσε να λύσει τις κοινωνικές προκλήσεις, η Γιοτέικο επέκτεινε την έρευνά της για να μελετήσει πώς η επιστήμη θα μπορούσε να βελτιώσει τη ζωή των εργαζομένων, οδηγώντας σε βελτιώσεις στη βιομηχανική αποδοτικότητα και παραγωγικότητα. Αυτό την οδήγησε να διεξάγει έρευνες σε παιδιά, εξετάζοντας πώς οι εκπαιδευτικές εγκαταστάσεις θα μπορούσαν να βελτιστοποιήσουν τις δυνατότητες των μαθητών τους, χρησιμοποιώντας την επιστημονική μεθοδολογία. Υπηρέτησε ως πρόεδρος της Βελγικής Νευρολογικής Εταιρείας από το 1904 και έλαβε πολλά βραβεία για την έρευνά της, όπως το Βραβείο Ντέσμαθ της Αυτοκρατορικής και Βασιλικής Ακαδημίας των Βρυξελλών και το Βραβείο Ντιουντονέ της Βελγικής Βασιλικής Ακαδημίας Ιατρικής. Επιπλέον, αναγνωρίστηκε συχνά με βραβεία από τη Γαλλική Ακαδημία Επιστημών. Το 1916, η Γιοτέικο διορίστηκε ως προσκεκλημένος πρόεδρος του Κολεγίου της Γαλλίας και έγινε η πρώτη γυναίκα που έδωσε διάλεξη στο ίδρυμα.

Επιστρέφοντας στην Πολωνία μετά την ίδρυση της Δεύτερης Πολωνικής Δημοκρατίας το 1919, η Γιοτέικο δυσκολεύτηκε να βρει εργασία πλήρους απασχόλησης. Δίδαξε στο Εθνικό Παιδαγωγικό Ινστιτούτο και στο Εθνικό Ινστιτούτο Κωφών στη Βαρσοβία και αργότερα διορίστηκε διευθύντρια του Παιδαγωγικού Ινστιτούτου έως ότου διαλύθηκε το 1926. Συνέχισε να εργάζεται, διδάσκοντας στο Κρατικό Ινστιτούτο Ειδικής Αγωγής και στο Ελεύθερο Πολωνικό Πανεπιστήμιο, καθώς επίσης και στις επιτροπές διαφόρων κυβερνητικών υπουργείων ως σύμβουλος για την απασχόληση και την εκπαίδευση. Το 1926, ολοκλήρωσε το μεταδιδακτορικό της πτυχίο στην ιατρική σχολή του Πανεπιστημίου της Βαρσοβίας, αλλά η ασθένεια της μείωσε την περαιτέρω συμμετοχή της στην έρευνα. Θεωρείται ως μία από τους ανθρώπους που ανέπτυξαν το σχολικό σύστημα στην Πολωνία.

## Πρώιμη ζωή

## Καριέρα

μικρογραφία| Η Γιουζέφα Γιοτέικο (καθισμένη) και η Βάρια Κιπιάνι, 1910.

## Παραπομπές


## Βιβλιογραφία
*
*
*
*
*
*
*
*
*
*
*
*
*
*
*
*
*
*
*

## Εξωτερικοί σύνδεσμοι

* 

Κατηγορία:Πολωνές ακαδημαϊκοί
Κατηγορία:Πολωνοί επιστήμονες
Κατηγορία:Πολωνοί φεμινιστές
Κατηγορία:Απόφοιτοι του Πανεπιστημίου της Βαρσοβίας
Κατηγορία:Απόφοιτοι του Πανεπιστημίου του Παρισιού
Κατηγορία:Απόφοιτοι του Πανεπιστημίου της Λυών
Κατηγορία:Καθηγητές του Κολλεγίου της Γαλλίας
Κατηγορία:Ενταφιασμοί στο Κοιμητήριο Ποβόνσκι
Σααντέτ Εζκάν

Η **Σααντέτ Εζκάν** (γεννημένη το 1978) είναι Τούρκισσα ακτιβίστρια κατά της κακοποίησης παιδιών. Είναι δασκαλα δημοτικού σχολείου που ανακάλυψε ότι οι μαθητές της είχαν κακοποιηθεί σεξουαλικά από τον διευθυντή της. Παρά την πίεση΄προς το αντίθετο, πέτυχε να διερευνηθεί το έγκλημα. Είναι αποδέκτης του Διεθνούς Βραβείου Θάρρους Γυναικών.   

## Παραπομπές


Κατηγορία:Τούρκοι ακτιβιστές
Κατηγορία:Παιδική κακοποίηση
Αδριανή Ροδόπης

Η **Αδριανή** ή **Νέα Αδριανή** είναι πεδινό χωριό της Θράκης στην Περιφερειακή Ενότητα Ροδόπης.

## Γεωγραφία - iστορία
Το Αδριανή βρίσκεται στην πεδιάδα της Κομοτηνής σε υψόμετρο 20 μέτρvn και σε απόσταση 15 χιλιομέτρων νότια από το κέντρο της πόλης. Το χωριό είναι κτισμένο δυτικά του ποταμού Λισσού πριν περάσει από τον Ίμερο και εκβάλει στα παράλια του Θρακικού πελάγους, ανάμεσα και δίπλα στο Νέο Σιδηροχώρι (ΒΔ.) και το Μαυρομμάτι (ΝΑ.). Το χωριό κτίστηκε από την αρχή (ολοκληρώθηκε το 1925) σε περιοχή που πριν την απελευθέρωση ήταν τούρκικα τσιφλίκια. Οι κάτοικοι του είναι πρόσφυγες από το Ακαντζιλή Μαλγάρων της Ανατολικής Θράκης, ενοριακός ναός η εκκλησία των Παμμεγίστων Ταξιαρχών που πανηγυρίζει στις 8 Νοεμβρίου. Στο χωριό δραστηριοποιείται ο πολιτιστικής σύλλογος γυναικών.

Αναφέρεται επίσημα, μετά την απελευθέρωση της Θράκης, με την ονομασία *Οτμανλή Τσιφλίκ* το 1924 στο ΦΕΚ 194Α - 14/08/1924 να προσαρτάται στην τότε κοινότητα Καλαμοκάστρου. Το 1928 με το ΦΕΚ 193Α - 20/09/1928 μετονομάστηκε σε Αδριανή. Σύμφωνα με το Πρόγραμμα «Καλλικράτης» μαζί με το Νέο Σιδηροχώρι, το Μαυρομμάτι, το Καλαμόκαστρο και το Μικρό Δουκάτο αποτελούν την τοπική κοινότητα Νέου Σιδηροχωρίου που υπάγεται στη δημοτική ενότητα Νέου Σιδηροχωρίου του Δήμου Κομοτηνής και σύμφωνα με την απογραφή του 2011 έχει ως πληθυσμό 144 κατοίκους.
## Πληθυσμός

## Εξωτερικοί σύνδεσμοι

* Νέα Αδριανή - Ιστορία από τον ιστότοπο https://www.xronos.gr
* Τσιπλάκης Αναστάσιος, Νέα Αδριανή Ροδόπης από τον ιστότοπο Εργαστήριο Λαογραφίας και Κοινωνικής Ανθρωπολογίας του Δ.Π.Θ.
* Νέα Αδριανή Ροδόπης από το Μακρυγιάννειο Ίδρυμα

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Στανισλάβα Στάσα Ζάγιοβιτς

Η **Στανισλάβα Στάσα Ζάγιοβιτς** (*Stanislava Staša Zajović*) (1953, Νίκσιτς, Γιουγκοσλαβία, σήμερα Μαυροβούνιο) είναι υπερεθνική φεμινίστρια και ακτιβίστρια της ειρήνης. Είναι συνιδρύτρια και συντονίστρια των Γυναικών στα Μαύρα στο Βελιγράδι της Σερβίας.

## Βιογραφία
Η Ζάγιοβιτς αποφοίτησε στην ισπανική και ιταλική γλώσσα από το Πανεπιστήμιο του Βελιγραδίου και εντάχθηκε στο φεμινιστικό κίνημα το 1980 στο Βελιγράδι.

Ασχολείται με πολλές φεμινιστικές δραστηριότητες, από την οργάνωση δράσεων στο δρόμο έως τη συνεργασία με πρόσφυγες, γυναίκες, κ.λπ.. Ξεκίνησε πολλά δίκτυα γυναικών, όπως *το Δίκτυο Ειρήνης* των Γυναικών, το *Διεθνές Δίκτυο Αλληλεγγύης των Γυναικών ενάντια στον Πόλεμο/Διεθνές Δίκτυο Γυναικών στα Μαύρα*, το *Δίκτυο αντιρρησιών συνείδησης και αντιμιλιταριστών στη Σερβία*, τον *Συνασπισμό για ένα Κοσμικό Κράτο*, κ.λπ..

Διοργάνωσε πολλές εκπαιδευτικές δραστηριότητες με επίκεντρο τα ανθρώπινα δικαιώματα των γυναικών, την ειρηνευτική πολιτική των γυναικών, την πανεθνική και διαπολιτισμική αλληλεγγύη, τις γυναίκες και την εξουσία, τις γυναίκες και τον αντιμιλιταρισμό. Ήταν καθοριστική για την επέκταση του δικτύου των Γυναικών στα Μαύρα στον κόσμο. Για παράδειγμα, στο βιβλίο της *Mujeres en pie de paz*, η Κάρμεν Μαγκαγιόν αναφέρει ότι η επίσκεψη της Ζάγιοβιτς στην Ισπανία το 1993, οι ιδέες και η δέσμευσή της, επηρέασαν τη δημιουργία της ομάδας Γυναίκες στα Μαύρα στη χώρα.

Η Στάσα Ζάγιοβιτς είναι συγγραφέας πολλών δοκιμίων, άρθρων και επιστολών σε τοπικά, περιφερειακά και διεθνή μέσα μαζικής ενημέρωσης, περιοδικά και δημοσιεύσεις για τις γυναίκες και την πολιτική, τα αναπαραγωγικά δικαιώματα, τον πόλεμο, τον εθνικισμό και τον μιλιταρισμό, την αντίσταση των γυναικών στον πόλεμο και τον αντιμιλιταρισμό (1992 - σήμερα).

Το 2017, η Στάσα Ζάγιοβιτς υπέγραψε τη Διακήρυξη της κοινής γλώσσας των Κροατών, των Σέρβων, των Βοσνίων Μουσουλμάνων και των Μαυροβούνιων.

Ήταν μέρος της εκπροσώπησης των Γυναικών στα Μαύρα σε αναμνηστικές εκδηλώσεις για τα θύματα πολέμου στο Βούκοβαρ (Κροατία) και ομιλήτρια για τη διαμαρτυρία που σηματοδότησε την επέτειο της έναρξης του πολέμου στη Βοσνία, τονίζοντας την έλλειψη ορατότητας αυτών των εκδηλώσεων, των θυμάτων και της επεξεργασίας των εγκλημάτων πολέμου.

Έχει προταθεί και κερδίσει μια σειρά από βραβεία. Μεταξύ αυτών είναι τα εξής: Βραβείο Ειρήνης της Χιλιετίας, *Τιμητική ιθαγένεια του Τούτιν*, *Τιμητική ιθαγένεια της Γρανάδας,* κ.α.. Ήταν υποψήφια για το Βραβείο Νόμπελ Ειρήνης ως μέρος της εκστρατείας 1.000 γυναικών για το Βραβείο Νόμπελ Ειρήνης το 2005 και επίσης το 2005 και το 2007 ήταν υποψήφια για το *Πρόσωπο της Χρονιάς* από την εφημερίδα Danas.

## Παραπομπές


## Εξωτερικοί σύνδεσμοι
* Žene u crnom - Γυναίκες στα Μαύρα
* Συνέντευξη για την Deutsche Welle (κροατικά)
* Συνέντευξη για την Al Jazeera (σερβοκροατικά)

Κατηγορία:Σέρβοι ακτιβιστές
Κατηγορία:Μαυροβούνιοι
Κατηγορία:Φεμινιστές
Κατηγορία:Υπογράφοντες της Διακήρυξης της Κοινής Γλώσσας
Διαφθορά στην Αλβανία

Η **διαφθορά στην Αλβανία** είναι ένα πρόβλημα. Σύμφωνα με το Παγκόσμιο Βαρόμετρο Διαφθοράς 2013, το 66% των ερωτηθέντων σε δημοσκόπηση του βαρομέτρου απάντησαν ότι το επίπεδο της διαφθοράς έχει αυξηθεί στην Αλβανία.

Το 2017, ο Δείκτης Αντίληψης της Διαφθοράς που εκδίδει κάθε χρόνο η Διεθνής Διαφάνεια κατατάσσει την Αλβανία 91η σε σύνολο 180 χωρών με σκορ 38 βαθμών. Το 2016 είχε 39 βαθμούς, 36 το 2015, 33 το 2014 και 31 το 2013, αντιπροσωπεύοντας μια κάποια βελτίωση από το 2013, αλλά το επίπεδο παραμένει υψηλό. Όσο μεγαλύτερο το σκορ, τόσο χαμηλότερο είναι το επίπεδο της διαφθοράς σε μια χώρα.

Η διαφθορά εξακολουθεί να είναι ένας από τους πιο προβληματικούς παράγοντες που πρέπει να αντιμετωπίσει κάποιος που θέλει να ανοίξει επιχείριση στην Αλβανία. Αν και το νομικό πλαίσιο για την καταπολέμηση της διαφθοράς στην Αλβανία είναι μέτριο, η επιβολή του είναι αδύναμη και τα ποσοστά καταδίκης είναι ακόμα σε πολύ χαμηλά επίπεδα.

## Διαφθορά και ανθρώπινη ανάπτυξη στην Αλβανία
Μετά το 1990, η Αλβανία έχει περάσει από μια συγκεντρωτική, σχεδιασμένη οικονομία σε μια φιλελεύθερη, την ίδια περίοδο μαζί με τις υπόλοιπες οικονομίες του Ανατολικού Μπλοκ.

Η απελευθέρωση της οικονομίας έχει τόσο θετικές όσο και αρνητικές επιπτώσεις στην πολιτική, την οικονομία και άλλους δείκτες της οικονομίας. Υπάρχουν δύο κύρια συστατικά που μετρούν την πρόοδο της χώρας προς την επιτυχία.

Πρώτον, η οικονομική ανάπτυξη είναι η πλέον χρησιμοποιούμενη και πιο συζητημένη ένδειξη αυτής της προόδου. Κατά τις δύο τελευταίες δεκαετίες οι οικονομολόγοι ενδιαφέρονται περισσότερο για την οικονομική ανάπτυξη μιας χώρας, η οποία αποτελείται από το σύνολο του επιπέδου του συστήματος υγείας και της εκπαίδευσης, ενώ δεν δίνουν πλέον την ίδια σημασία στην οικονομική ανάπτυξη.

Δεύτερον, σύμφωνα με τις έρευνες η διαφθορά έχει σημαντική σχέση με το επίπεδο της προόδου που καταγράφεται σε μια χώρα. Σύμφωνα με διάφορες έρευνες υπάρχει μια αρνητική σχέση μεταξύ του επιπέδου της διαφθοράς και την πρόοδο των χωρών.

Η εμπειρική έρευνα του Χύσα (2011) αποκαλύπτει ότι υπάρχει μια στατιστικά σημαντική αρνητική σχέση μεταξύ των δεικτών για τη διαφθορά και του επιπέδου της ανθρώπινης ανάπτυξης. Τα εμπειρικά στοιχεία της μελέτης, συγκρίνοντας την Αλβανία με τα κράτη μέλη της ΕΕ, δείχνουν ότι οι πιο διεφθαρμένες χώρες τείνουν να έχουν χαμηλότερα επίπεδα ανθρώπινης ανάπτυξης. Στην αλβανική περίπτωση, η σχέση μεταξύ διαφθοράς και ανθρώπινης ανάπτυξης είναι πολύ πιο ισχυρότερη σε σχέση με τα κράτη-μέλη της ΕΕ.

## Παραπομπές


Κατηγορία:Διαφθορά ανά χώρα
Κατηγορία:Διαφθορά στην Ευρώπη
Κατηγορία:Πολιτική της Αλβανίας
The Amazing Spider-Man 129

Το **''The Amazing Spider-Man'' #129**, με υπότιτλο "**The Punisher Strikes Twice!**" είναι ένα μονό τεύχος 19 σελίδων του αμερικανικού βιβλίου κόμικ *[[The Amazing Spider-Man]]*, που εκδόθηκε από τη Marvel Comics το 1974. Το τεύχος είναι πολύ γνωστό ως η πρώτη εμφάνιση του χαρακτήρα με το όνομα Punisher, ο οποίος εκείνη την περίοδο απεικονίστηκε ως ανταγωνιστής του Spider-Man αλλά θα γινόταν αργότερα ένας από τους πιο δημοφιλείς και επιτυχημένους χαρακτήρες της Marvel. Το τεύχος είναι επίσης η πρώτη εμφάνιση του Τσακαλιού, ενός υπερκακού που θα γινόταν ένας από τους κύριους αντιπάλους του Spider-Man και αναπόσπαστο μέρος της διαβόητης ιστορίας του Spider-Man στα μέσα του '90 *Clone Saga*.

Το τεύχος θεωρείται ορόσημο κόμικ από τους θαυμαστές της Marvel και αναζητείται πολύ από τους συλλέκτες βιβλίων κόμικ. Γράφτηκε από τον Τζέρι Κόνγουεϊ και σχεδιάστηκε από τον καλλιτέχνη Ρος Άντρου με εξώφυλλο από τον Γκιλ Κέιν και τον Τζον Ρομίτα τον Πρεσβύτερο το οποίο έχει δεχθεί φόρο τιμής, αντιγραφεί και γίνει παρωδία πολλές φορές.

## Παραπομπές

Κατηγορία:Αμερικανικά κόμικς
Κατηγορία:Κόμικς υπερηρώων
Κατηγορία:Marvel Comics
Μιλφέιγ

μικρογραφία|Μιλφέιγ
**Μιλφέιγ** (Γαλλικά: *mille-feuille, προφέρεται* [mil fœj] (χίλια φύλλα) ονομάζεται ένα γλυκό αβέβαιης (μάλλον Γαλλικής) προέλευσης, χαρακτηριστικό του οποίου είναι τα πολλά (συνήθως 3 ή και περισσότερα) φύλλα σφολιάτας.

Η ονομασία του (χίλια φύλλα) αναφέρεται στον αρχικό τρόπο παρασκευής της σφολιάτας, με πολλαπλά διπλώματα προκειμένου να επιτευχθεί ο μεγάλος αριθμός στρώσεων.

Πρώτη φορά αναφέρθηκε στο βιβλίο Cuisinier François (*Ο Γάλλος μάγειρας*) του François Pierre de La Varennein το 1651, ενώ η σημερινή μορφή του γλυκού τελειοποιήθηκε από τoν , έναν Γάλλο σεφ. Το γλυκό υπήρχε ήδη από τον 17ο αιώνα.

Παραδοσιακά, ένα *mille-feuille* αποτελείται από τρία στρώματα σφολιάτας (*pâte feuilletée*), που εναλλάσσονται με δύο στρώσεις κρέμας ζαχαροπλαστικής (*crème pâtissière*) ή σαντιγύ. Στην κορυφή πασπαλίζεται με άχνη ζάχαρη ή σαντιγύ και ξηρούς καρπούς.

## Παραπομπές


## Εξωτερικοί σύνδεσμοι
* 
* 

Κατηγορία:Γαλλική ζαχαροπλαστική
Κατηγορία:Γλυκά
Κατηγορία:Κάσταρντ κρεμώδη επιδόρπια
Κηκίδιο Ροδόπης

Το **Κηκίδιο** ή Κικίδιο ή Κιγκίδιο είναι πεδινό χωριό της Θράκης στην Περιφερειακή Ενότητα Ροδόπης σε υψόμετρο 51 μέτρων.

## Γεωγραφία - ιστορία
To Κηκίδιο βρίσκεται στην πεδιάδα της Κομοτηνής, στην νοτιοανατολική είσοδο της πόλης ανάμεσα στον Ροδίτη (ΝΑ.) και Κόσμιο (ΝΔ.) αποτελώντας, στην ουσία, προάστιο της πόλης. Στην ανατολική πλευρά περνάει ο Κάθετος Άξονας Ροδόπης και ο ποταμός Βοσβόζης ενώ στη νότια η ΕΟ Κομοτηνής - Αλεξανδρούπολης. Οι κάτοικοί του είναι μουσουλμάνοι από τους οποίους πολλοί είναι Πομάκοι που προέρχονται από τους οικισμούς Εσοχή, Κόβαλο, Άνω Βυρσίνη, Σμιγάδα, Κάτω Βυρσίνη, Κάρδαμο.  

Η παλιά ονομασία, από την τουρκοκρατία, είναι *Τσουτσού-κιοϊ* και μετά την απελευθέρωση της Θράκης αναφέρεται επίσημα το 1924 στο ΦΕΚ 194Α - 14/08/1924 να προσαρτάται στην τότε κοινότητα Κοσμίου. Σύμφωνα με το Πρόγραμμα «Καλλικράτης» αποτελεί την τοπική κοινότητα Κηκιδίου  που υπάγεται στη δημοτική ενότητα Κομοτηνής του Δήμου Κομοτηνής και σύμφωνα με την απογραφή του 2021 έχει ως πληθυσμό 566 κατοίκους. Η πλειονότητα του πληθυσμού είναι Πομάκοι.

## Παραπομπές


Κατηγορία:Χωριά της περιφερειακής ενότητας Ροδόπης
Κατηγορία:Δήμος Κομοτηνής
Ευδοκία Λουκάγκου

Η **Ευδοκία Λουκάγκου** (26 Σεπτεμβρίου 1995, Θεσσαλονίκη) είναι Ελληνίδα αθλήτρια στη ρυθμική γυμναστική. Εκπροσωπεί την Ελλάδα σε διεθνείς διοργανώσεις όπως στους Θερινούς Ολυμπιακούς Αγώνες 2012 στο Λονδίνο.

## Αρχή και Καριέρα
Η Λουκάγκου γεννήθηκε και μεγάλωσε στη Θεσσαλονίκη. Σε ηλικία πέντε ετών άρχισε να ασχολείται με τη γυμναστική και εγγράφηκε στο σωματείο *ΑΟ ΔΙΑΓΟΡΑΣ* στη Θεσσαλονίκη. Το 2009 έγινε μέλος της Εθνικής Ομάδας Ρυθμικής Γυμναστικής Γυναικών.

Η Ευδοκία Λουκάγκου συμμετείχε στους Θερινοί Ολυμπιακοί Αγώνες στο Λονδίνο του Ηνωμένου Βασιλείου το 2012 με την ελληνική ομάδα. Στη φάση του ομίλου αυτού, αγωνιζόταν μαζί με τις: Ελένη Δόικα, Αλεξία Κυριαζή, Σταυρούλα Σαμαρά, Βασιλεία Ζάχου και Μαριάνθη Ζαφειρίου, σημειώνοντας 51.875 πόντους στον προκριματικό γύρο και τερματίζοντας στην 9η θέση. 

## Παραπομπές


Κατηγορία:Ελληνίδες αθλήτριες της ρυθμικής γυμναστικής
Βουλγαρικές βουλευτικές εκλογές Απριλίου 2021

Στις 4 Απριλίου 2021 διεξήχθησαν **βουλευτικές εκλογές στη [[Βουλγαρία]]**, για την εκλογή των 240 μελών της Εθνοσυνέλευσης.

Τα προκαταρκτικά αποτελέσματα δείχνουν ότι το ΠΕΑΒ, το κεντροδεξιό κόμμα του Πρωθυπουργού Μπορίσοφ, ήρθε πρώτο συγκεντρώνοντας το 26% των ψήφων. Όμως, επειδή δεν θα έχει την απόλυτη πλειοψηφία στην Εθνοσυνέλευση, δηλαδή πάνω από 50% των εδρών, θα πρέπει να διαπραγματευτεί για να σχηματίσει κυβέρνηση συνεργασίας με κάποια από τα άλλα πέντε κόμματα που πέρασαν το εκλογικό όριο του 4% και μπήκαν στο κοινοβούλιο. Η αρχηγός του Σοσιαλιστικού Κόμματος, η Κορνέλια Νίνοβα, ήδη δήλωσε ότι δεν θα συνεργαστεί με το ΠΕΑΒ. Το νέο λαϊκιστικό κόμμα Υπάρχει Τέτοιος Λαός του 54χρονου τηλεοπτικού παρουσιαστή Σλάβι Τριφόνοφ ήρθε δεύτερο με το 18% των ψήφων. Στην Εθνοσυνέλευση μπήκαν, επίσης, το φιλελεύθερο Κίνημα για Δικαιώματα και Ελευθερίες, η δεξιά συμμαχία Δημοκρατική Βουλγαρία και η κεντροαριστερή συμμαχία Σηκωθείτε! Έξω η Μαφία.

## Εκλογικό σύστημα
Τα 240 μέλη της Εθνοσυνέλευσης εκλέγονται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Το εκλογικό σύστημα είναι αναλογική εκπροσώπηση από 31 πολυεδρικές εκλογικές περιφέρειες, που έχουν 4–16 έδρες έκαστη. Το εκλογικό όριο για να μπει ένα κόμμα στο κοινοβούλιο είναι 4% του συνολικού αριθμού έγκυρων ψήφων σε εθνικό επίπεδο. Οι εκλογείς ψηφίζουν από από καταλόγους υποψηφίων πολιτικών κομμάτων βάζοντας έναν σταυρό προτίμησης δίπλα στον υποψήφιο της επιλογής τους..Η προσέλευση στην ψηφοφορία δεν είναι υποχρεωτική, και δικαίωμα ψήφου έχουν όλοι οι πολίτες της Βουλγαρίας ηλικίας άνω των 18 ετών, υπό την προϋπόθεση να μην έχουν αποστερηθεί το δικαίωμα με δικαστική απόφαση.
## Αποτελέσματα

### Χάρτες των εκλογών

Αρχείο:Βουλγαρικές βουλευτικές εκλογές 2021 (ποσοστά ψήφων).png|Χάρτης των εκλογών: Η ένταση του χρώματος είναι ανάλογη του ποσοστού ψήφων που κέρδισε το κόμμα που πλειοψήφησε στην περιφέρεια.
Αρχείο:Βουλγαρικές βουλευτικές εκλογές 2021 (χάρτης για τα κόμματα).png|Οι πολιτικοί χάρτες για τα 6 κόμματα που μπήκαν στο κοινοβούλιο. Σε ποιες περιφέρειες επικράτησαν.


## Μετά τις εκλογές
Μετά από διαδηλώσεις και διαμαρτυρίες κατά της κυβέρνησής του, ο επί πολλά χρόνια Πρωθυπουργός Μπόικο Μπορίσοφ παραιτήθηκε από την προσπάθεια σχηματισμού νέας κυβέρνησης. Το κόμμα ΠΕΑΒ που ήρθε πρώτο στις εκλογές πρότεινε τον πρώην Υπουργό Εξωτερικών Ντάνιελ Μίτοφ για Πρωθυπουργό αλλά απέτυχε. Το δεύτερο κόμμα, το Υπάρχει Τέτοιος Λαός του Σλάβι Τριφόνοφ έστειλε την γκρανμαιτρ σκακίστρια Αντοανέτα Στεφάνοβα για να παρευρεθεί στη συνάντηση με τον Πρόεδρο Ρούμεν Ράντεφ και να απορρίψει επίσημα για λογαριασμό του κόμματος την πρόταση για σχηματισμό κυβέρνησης. Και το τρίτο κόμμα, το Βουλγαρικό Σοσιαλιστικό Κόμμα της Κορνέλια Νίνοβα, επίσης, απέρριψε την πρόταση. Κατά συνέπεια, ο Πρόεδρος Ράντεφ προκήρυξε νέες εκλογές για τις 11 Ιουλίου 2021. Στις 12 Μαΐου ο ταξίαρχος Στέφαν Γιάνεφ ανέλαβε καθήκοντα ως προσωρινός Πρωθυπουργός της υπηρεσιακής κυβέρνησης μέχρι τις επόμενες εκλογές.

## Παραπομπές


## Εξωτερικοί σύνδεσμοι
* 

2021 04
Βουλγαρια
Λίμνη Νυμφών

Η λίμνη **Νυμφών** είναι φυσική λίμνη της Θράκης στην Περιφερειακή Ενότητα Έβρου, η οποία βρίσκεται στο νοτιοανατολικό τμήμα του Δέλτα του Έβρου, δίπλα στα σύνορα της Ελλάδας με την Τουρκία, και είναι η ανατολικότερη μόνιμη λίμνη της ηπειρωτικής Ελλάδας. Πρόκειται για λίμνη γλυκού νερού, η οποία επικοινωνεί μέσω διώρυγας με την θάλασσα και η οποία δημιουργείται από τα νερά των περιοδικών πλημμυρών που πέφτουν τους χειμερινούς μήνες και καλύπτουν το νοτιοανατολικό τμήμα του Δέλτα. Η έκτασή της εποχικά ποικίλλει και υπολογίζεται από τα 1.330 έως στα 2.600 στρέμματα ενώ το ύψος της από την επιφάνεια της θαλάσσης στο ένα μέτρο. Η λίμνη συμπεριλαμβάνεται, όπως η ευρύτερη περιοχή, στο Εθνικό Υγροτοπικό Πάρκο Δέλτα Έβρου που είναι δίκτυο Natura 2000 με τον κωδικό "GR1110001, Δέλτα Έβρου". 

## Παραπομπές


## Εξωτερικοί σύνδεσμοι
* Λίμνη Νυμφών  από τον ιστότοπο http://greekwetlands.biodiversity-info.gr/ 

Νυμφών
Κατηγορία:Γεωγραφία της Θράκης
Κατηγορία:Γεωγραφία του Έβρου
Ουλπία Μαρκιανή

Η **Ουλπία Μαρκιανή**, λατιν.: Ulpia Marciana (Αύγουστος 48 - 112) ήταν η αγαπημένη μεγαλύτερη αδελφή του Ρωμαίου αυτοκράτορα Τραϊανού.

## Βιογραφία
Η γενέτειρά της είναι άγνωστη. Ήταν το μεγαλύτερο παιδί του Μάρκου Ουλπίου Τραϊανού Ρωμαίου συγκλητικού και της Ρωμαίας Mαρκίας. Το δεύτερο όνομά της *Μαρκιανή* το απέκτησε από τους γονείς τής μητέρας της. Η αδελφή της Μαρκίας, η Μαρκία Φουρνίλλα, ήταν σύζυγος του Τίτου.

Η Μαρκιανή παντρεύτηκε τον Γάιο Σαλόνιο Ματίδιο Πατρουίνο. Ο Πατρουίνος ήταν ένας πλούσιος άνδρας, ο οποίος υπηρέτησε ως πραίτωρ και αργότερα έγινε συγκλητικός. Προερχόταν από τη Βικετία (σύγχρονη Βιτσέντσα στη βόρεια Ιταλία). Γέννησε στον Πατρουίνο ένα παιδί, τη Σαλονία Ματιδία, η οποία γεννήθηκε στις 4 Ιουλίου 68. Ο Πατρουίνος απεβίωσε το 78 και η Mαρκιανή δεν ξαναπαντρεύτηκε. Μετά το τέλος του, η Ου. Mαρκιανή και η Σ. Mατιδία πήγαν να ζήσουν με τον Τραϊανό και τη σύζυγό του.

Μετά το 105, ο αδελφός της τής απένειμε τον τίτλο της Aυγούστας. Ήταν η πρώτη αδελφή ενός Ρωμαίου Αυτοκράτορα, που έλαβε αυτόν τον τίτλο. Η Μαρκιανή δεν τον δέχτηκε αρχικά, αλλά η σύζυγός εκείνου, η Αυτοκράτειρα Πομπηία Πλωτίνα, επέμεινε να πάρει τον τίτλο. Έγινε λοιπόν μέρος της επίσημης Αυτοκρατορικής εικονογραφίας και το άγαλμά της τοποθετήθηκε μαζί με αυτά του Τραϊανού και της Π. Πλωτίνας επάνω στην αψίδα του Τραϊανού στην Ανκόνα. Η Μαρκιανή ήταν πολύ κοντά στον Tραϊανό και την Πλωτίνα.

Η Μαρκιανή συχνά ταξίδευε με τον αδελφό της και τον βοηθούσε στη λήψη αποφάσεων. Σε όλη τη Ρωμαϊκή Αυτοκρατορία η Μαρκιανή τιμήθηκε με μνημεία και επιγραφές στο όνομά της. Υπάρχουν δύο πόλεις, που ο Τραϊανός ίδρυσε προς τιμήν της στη Ρωμαϊκή Αυτοκρατορία: η πρώτη πόλη ονομάστηκε *Colonia Marciana Ulpia Traiana Thamugadi* (σύγχρονο Timgad, Αλγερία) και ιδρύθηκε περίπου το 100· αυτή η πόλη πήρε το όνομά της και από το όνομα των αειμνήστων γονιών της Μαρκιανής και του Τραϊανού. Η άλλη πόλη ιδρύθηκε το 106 και ονομαζόταν Μαρκιανούπολις (η οποία είναι πλέον μέρος της σύγχρονης Ντέβνυα της Βουλγαρίας). Η Μαρκιανή απεβίωσε μεταξύ των ετών 112 και 114 και θεοποιήθηκε από τη Σύγκλητο, κατόπιν εντολής του Tραϊανού.

Η κόρη της Σαλονία Ματιδία είχε δισεγγονό τον Μάρκο Αυρήλιο Ρωμαίο Αυτοκράτορα.

## Οικογένεια
Παντρεύτηκε τον και είχε τέκνο:
* Σαλονία Ματιδία 68-119, παντρεύτηκε πρώτα τον Λεύκιο Βίβιο Σαβίνο, μετά τον Λεύκιο Μίνδιο και έπειτα τον Λίβωνα Ρουπίλιο Φρούγι.
** Βίβια Σαβίνα 83-136/137, παντρεύτηκε τον Αδριανό Ρωμαίο Αυτοκράτορα.
** Ρουπιλία  Φαυστίνα π.87-πριν το 138, παντρεύτηκε τον Μάρκο Άννιο Βήρο.
*** Φαυστίνα η Πρεσβύτερη, παντρεύτηκε τον Αντωνίνο Πίο Ρωμαίο Αυτοκράτορα.
*** Μάρκος Άννιος Βήρος απεβ. 124. 
**** Μάρκος Αυρήλιος 121-180, Ρωμαίος Αυτοκράτορας.

## Γενεαλογία

## Δείτε επίσης
* Ούλπιο Γένος

## Βιβλιογραφικές αναφορές


Κατηγορία:Δυναστεία των Αντωνίνων
Ρουπιλία

Η **Ρουπιλία Φαυστίνα**, λατιν.: Rupilia Faustina (π. 87 μ.Χ. - πριν από το 138) ήταν μία με επιρροή Ρωμαία ευγενής, μικρανιψιά του Τραϊανού, αδελφή της Βιβίας Σαβίνας (συζύγου του Αδριανού), πεθερά του Αντωνίνου Πίου και γιαγιά του Μάρκου Αυρηλίου.

## Βιογραφία
Ήταν κόρη του Λεύκιου Σκριβώνιου Λίβωνα Ρουπίλιου Φρούγι αντικαταστάτη υπάτου και της Σαλονίας Ματιδίας, κόρης του Γαΐου Σαλονίου Ματιδίου Πατρουίνου. Είχε πιθανώς μία άλλη αδελφή, που ονομαζόταν Ρουπιλία Αννία.

Η μητέρα της ήταν εκ μητρός ανιψιά του Ρωμαίου αυτοκράτορα  Τραϊανού και είχε παντρευτεί τρεις φορές. Ετεροθαλείς αδελφές της Ρουπιλίας ήταν η μεγαλύτερη Βίβια Σαβίνα (σύζυγος του Αδριανού) και η μικρότερη Ματιδία η Νεότερη. Οι τρεις αδελφές ζούσαν και μεγάλωσαν ως μέλη του σπιτιού του άτεκνου Τραϊανού, της συζύγου του Πομπηίας Πλωτίνας και του πατέρα της.

## Οικογένεια
Η Φαυστίνα παντρεύτηκε τον Μάρκο Άννιο Βήρο τον Πρεσβύτερο, ο οποίος ήταν έπαρχος της πόλεως στη Ρώμη και υπηρέτησε τρεις φορές ως ύπατος. Τα παιδιά τους ήταν:
* Άννα Γαλερία Φαυστίνα η Πρεσβύτερη π.100-140, παντρεύτηκε τον Αντωνίνο Πίο Ρωμαίο Αυτοκράτορα.
* Μάρκος Άννιος Λίβων, ύπατος το 128.
* Μάρκος Άννιος Βήρος ο Νεότερος απεβ. 124, πραίτωρ.
** Μάρκος Αυρήλιος 121-180, Ρωμαίος Αυτοκράτορας.

## Βιβλιογραφικές αναφορές
* 
* 
* 
* 
* 
* 

## Παραπομπές


Κατηγορία:Δυναστεία των Αντωνίνων